Flottur hópur ferðaþjónustuaðila heldur á sýningu í Kópavogi Fréttir Alls fara níu fyrirtæki úr Eyjafjarðarsveit á ferðasýninguna Mannamót Markaðsstofanna sem haldin er í Kórnum í Kópavogi næstkomandi fimmtudag . Verður sveitin því vel áberandi á þessum mikilvæga vettvangi . Mikið hefur verið lagt í undirbúning ferðarinnar hjá þeim aðilum sem hana sækja og tilhlökkun í hópnum enda um stórskemmtilega sýningu að ræða þar sem ferðaþjónustuaðilar koma að allstaðar af landinu . Sveitarfélagið hefur stutt við ferðina með að láta hanna sameiginlegt útlit baklands , borðkort og dúka sem munu nýtast ferðaþjónustuaðilum úr sveitarfélaginu við sína markaðssetningu og verður gaman að sjá hvernig það mun njóta sín á sýningunni .